Voor einde vanjaar, as die Covid-19-pandemie nie ’n stokkie daarvoor steek nie, gaan Suid-Afrikaners wéér daardie moeilike keuse moet uitoefen.
Toe dele van die Oos-Kaap ’n droogtekrisis ervaar het, het Gift of the Givers sy moue opgerol om boorgate te sink, watertenks en gebottelde water te skenk en voer aan boere te verskaf. Dit is nou terwyl die EFF ’n bohaai oor hare­ opgeskop het.
Suid-Afrikaners het gesien en ervaar watter organisasies ’n hand na hul medemens uitgesteek het en wie dit was wat kwesbare mense wat om hulp aangeklop het, met ’n waterkanon bestook het.
Dit sal maklik wees om ’n kruisie agter Gift of the Givers en ander soortgelyke organisasies se name op ’n stembrief te trek. Daarteenoor verg dit kopkrap oor watter politieke party daardie kruisie waardig is.